﻿ POLITICI SOCIALE SĂRĂCIA ENERGETICĂ: IMPACTUL SOCIAL AL REFORMEI PREŢURILOR ENERGIEI ASUPRA STANDARDULUI DE VIAŢĂ CĂTĂLIN ZAMFIR MIHAI DUMITRU ADINA MIHĂILESCU MARIANA STANCIU ELENA ZAMFIR ILIE BĂDESCU ION GLODEANU ADELA ŞERBAN cest studiu se focalizează pe impactul social, pe vulnerabilităţile şi problemele sociale pe care le crează reforma sistemului energetic Aşi crearea pieţei naţionale a energiei. Explozia preţurilor energiei şi creşterea sărăciei energetice, a numărului de consumatori vulnerabili, impun o evaluare critică şi o reproiectare a sistemului de protecţie socială a acestora. Analiza şi comparaţiile internaţionale se bazează pe datele statistice privind consumul energetic, sărăcia şi deprivarea materială furnizate de instituţii publice româneşti şi europene. La acestea se adaugă datele rezultate din cercetările Institutului de Cercetare a Calităţii Vieţii privitoare la standardul de viaţă, sărăcie sau minimul decent de trai. În următorii 2–3 ani preţurile electricităţii şi ale gazelor naturale se vor dubla, ceea ce va avea consecinţe profunde nu numai asupra situaţiei sociale a consumatorilor vulnerabili, ci şi asupra politicilor publice şi activităţii instituţiilor cu responsabilităţi în domeniul energiei, motiv pentru care studiul include un set de recomandări pentru acestea. Cuvinte-cheie: România, sărăcie energetică, sărăcie în raport cu combustibilul, client vulnerabil, minim decent de trai. INTRODUCERE Consumul energetic are rolul de a satisface o sferă largă de nevoi umane, de la cele primare, legate de subzistenţa biologică, până la cele de participare civică, Adresele de contact ale autorilor: Cătălin Zamfir, Mihai Dumitru, Adina Mihăilescu, Mariana Stanciu, Elena Zamfir, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: catalin.basarab@ gmail.com; m_c_dumitru@yahoo.com; adina.mihailescu@yahoo.com; mariana3stanciu@gmail.com; ezamfir1@gmail.com; Ilie Bădescu, Ion Glodeanu, Adela Şerban, Institutul de Sociologie, Academia Română, Calea 13 Septembrie, nr. 13, sector 5, Bucureşti, România, e-mail: iliebadescu@ gmail.com; glodeanu@insoc.ro; adela.serban@gmail.com. CALITATEA VIEŢII, XXVI, nr. 4, 2015, p. 313–342 3C.14 ZAMFIR ş.a. 2 culturală, şcolară sau de divertisment. Deprivarea energetică este o dimensiune a sărăciei, marginalizării şi excluziunii sociale. În ultimii ani, în dezbaterile internaţionale, s-a invocat un drept universal la energie şi nevoia implicării publice pentru combaterea şi eradicarea sărăciei energetice. România traversează un amplu proces de reformă a sistemului energetic şi de creare a unei pieţe funcţionale a energiei. Se construieşte un sistem nou de organizare tehnică, economică şi administrativă, de mare amploare, conceput de către specialişti energeticieni şi economişti, bazat pe o concepţie coerentă. În acest program este inclusă şi direcţia de construcţie a mecanismului de protecţie socială, importantă pentru asigurarea sustenabilităţii sociale şi politice a implementării noului sistem. În vederea realizării pieţei europene a gazelor naturale şi energiei electrice, UE a promovat trei pachete legislative (1996, 2002 şi 2012). O piaţă funcţională se presupune că va asigura consumatorului puterea de a alege furnizorul, preţuri cât mai mici posibil şi siguranţa în alimentarea cu energie, transparenţa pieţelor, informarea şi protecţia consumatorului. Reforma românească este un proces în desfăşurare: au fost privatizate unele componente ale sistemului energetic, există un program de liberalizare a preţurilor şi aliniere la preţurile europene, s-a trecut de la suportul universal pentru consumatorul casnic la focalizarea pe sărăcia energetică. Contrar aşteptărilor de termen lung, preţurile energiei au crescut, iar tendinţa de creştere se va menţine până în anii 2017–2018. Cum va acţiona statul faţă în faţă cu creşterea sărăciei energetice? Scopul acestui studiu este, în primul rând, estimarea impactului social al reformei energetice, explorarea contextului social al acestui proces şi identificarea vulnerabilităţilor şi problemelor sociale pe care le creează. Există o largă literatură de suport tehnic al acestui program energetic de schimbare/reformă. Ne-am confruntat însă cu lipsa cercetărilor dedicate componentei sociale a implementării noului sistem energetic. Şi indicatorii social-economici oferiţi de instituţiile specializate sunt excesiv de subdezvoltaţi pe componenta socială relevantă. i Eficienţa energetică apare nu numai ca un instrument de a economisi bani ş resurse, dar şi ca o necesitate de adaptare flexibilă la nevoile consumatorilor. Eficienţa energetică aduce soluţii viabile pentru grupuri/persoane cu risc de excluziune socială/consumatorii vulnerabili. În acelaşi timp, eficienţa energetică contribuie nu doar la economisirea surselor de energie, reducerea gazelor de seră şi a emisiilor de carbon, ci şi la crearea de noi locuri de muncă. România a preluat, prin politicile sale energetice, principiile propuse de documentele programatice ale UE, în special prin Directiva privind eficienţa energetică, dar şi prin alte documente relevante şi a adoptat măsuri legislative referitoare la aplicarea lor în context naţional. România şi-a asumat creşterea eficienţei sociale a energiei. 3 IMPACTUL SOCIAL AL REFORMEI PREŢURILOR ENERGIEI 315 CADRUL CONCEPTUAL ŞI METODA CERCETĂRII Sărăcia energetică desemnează imposibilitatea unei persoane sau unei gospodării de acoperire a nevoilor energetice minimale: iluminat, încălzirea optimă a locuinţei pe timp de iarnă, susţinerea facilităţilor de gătit şi asigurarea apei calde în locuinţă, dar şi utilizarea mijloacelor de comunicare care presupun utilizarea de energie. În principal, sărăcia energetică este cauzată de trei surse distincte: un nivel scăzut al veniturilor actuale, absenţa infrastructurii şi tehnologiilor necesare sau inaccesibilitatea la sistemul energetic din alte cauze decât lipsa banilor, precum şi condiţii de viaţă care nu asigură o utilizare eficientă a energiei (mai ales o locuinţă cu deficite energetice). Populaţia afectată de sărăcie energetică este caracterizată printr-un consum redus de energie sau folosirea unor combustibili poluanţi (nocivi deopotrivă pentru sănătatea persoanelor expuse direct, cât şi pentru mediu) sau prin dificultatea accesării constante şi în timp util a surselor de energie necesare asigurării nevoilor de bază. Să răcia în raport cu combustibilul (fuel poverty), o componentă a sărăciei energetice, desemnează incapacitatea financiară a unei persoane sau a unei gospodării de a-şi susţine cheltuielile necesare asigurării nevoilor energetice minime, în condiţiile existenţei unei infrastructuri energetice accesibile şi a unor servicii moderne de furnizare a energiei. Conceptul de sărăcie în raport cu combustibilul reflectă preocupările actuale ale instituţiilor europene de a dezvolta un sistem de politică a sprijinului focalizat pe persoanele care nu deţin veniturile necesare accesului la un minim decent de consum energetic. În acest context, conceptul cheie promovat este cel de consumator vulnerabil, adică persoana sau gospodăria aflată în risc de sărăcie energetică datorat în principal deficitului de resurse financiare. Problema acestei definiţii constă în aplicabilitatea ei. Este simplă şi elegantă, dar nu se ia în considerare accesul la reţelele de energie şi nici calitatea energetică a mediului, mai ales a celui locativ, acumulat istoric. Accesul financiar la utilizarea resurselor energetice poate să nu ducă la asigurarea unui climat energetic satisfăcător datorită mediului locativ cu grave probleme de izolare termică, care produce o scădere a eficienţei consumului energetic procurat cu bani. Şi definiţia sărăciei ca deficit de resurse financiare, care este fundamentală în concepţia actuală a combaterii ei, începe ea însăşi să se dovedească a fi o simplificare inacceptabilă. Ea a fost asociată, de exemplu, cu conceptul de excluziune socială devenit standard în discursul politic european. Este important să se lărgească paradigma la ceea ce se poate numi bunăstare energetică, care include nu numai gradul satisfacerii nevoilor, ci şi eficienţa utilizării energiei. Bunăstarea/sărăcia energetică depinde de o serie de factori distincţi, dar interdependenţi: 1. Veniturile disponibile pentru obţinerea energiei necesare. Familia nu are bani pentru a obţine/cumpăra energia necesară, mai ales în perioadele friguroase. Există şi o 3C.16 ZAMFIR ş.a. 4 sărăcie energetică blândă: în perioadele foarte călduroase, resursele financiare de a avea un climat confortabil lipsit de căldură excesivă. Frigul, datorită efectelor sale negative importante asupra sănătăţii, este mult mai important decât excesul de căldură. 2. Venituri disponibile pentru investiţii în îmbunătăţirea energetică a condiţiilor de viaţă. 3. Veniturile persoanelor nu depind doar de poziţia individuală în sistemul muncii şi de efortul său, ci şi de contextul politic global: politica veniturilor, în special politica salarială, mecanismele de negociere colectivă al cărui rezultat sunt veniturile individuale. În momentul actual, în România se pune în discuţie necesitatea de schimbare a politicii salariale, mai general a veniturilor. O schimbare a politicii veniturilor este de natură a schimba şi problema deficitului individual de venituri. 4. Calitatea energetică a locuinţei: dacă locuinţa oferă un spaţiu de protecţie termică (căldură iarna şi răcoare vara) la un cost rezonabil. Calitatea construcţ iei, inclusiv defectele locuinţei (acoperiş stricat, ferestre neetanşe, pereţi care nu izolează), face ca un cost mult mai ridicat să nu poată asigura o încălzire rezonabilă. Deci, mai mulţi bani pot să nu asigure automat condiţii de obţinere a încălzirii necesare. Calitatea energetică a locuinţei nu este numai rezultatul acumulat al grijii personale pentru locuinţă, dar şi al unei politici trecute de construcţie a locuinţelor. Standardele energetice de construcţie sunt foarte importante. Se adaugă aici şi calitatea sistemului colectiv de încălzire, care, în condiţiile actuale, prezintă un nivel scăzut de eficienţă, presupunând un cost mai ridicat al încălzirii. Consumul energetic este determinat deci, în mare măsură, de istorie, nu numai de veniturile actuale: eficienţa utilizării energiei, rezultat al unui proces istoric, poate fi corectată în timp, cu costuri ridicate care implică adesea intervenţia sistemului public. 5. Accesul la diferite tipuri de surse energetice: accesul la termoficare/ prezenţa unei termoficări de calitate cu preţuri scăzute, accesul la sistemul de gaze (localităţi sau zone neconectate la sistemul de gaze), dar şi, pentru multe persoane, costul conectării la sistemul public poate fi prohibitiv; sunt încă 1–2% locuinţe care nu sunt conectate la sistemul electric, datorită, în principal, lipsei actelor de proprietate a locuinţei. Neconectarea la electricitate este extrem de gravă, pentru că nu oferă posibilitatea de conectare la sistemul de comunicare publică. Deficitul financiar nu se referă doar la incapacitatea de a cumpăra energie, dar şi, în măsură mult mai mare, de a se conecta la sistemul public energetic. 6. Cultura consumului energiei contribuie într-o măsură importantă la bunăstarea energetică: amenajarea şi utilizarea locuinţei, conceperea şi îmbunătăţirea ei, stilul de viaţă. Unele componente ale culturii sunt relativ uşor de adoptat: stingi lumina, scoţi din priză, nu ţii geamurile prea mult deschise, le deschizi când afară este perioada zilei mai călduroasă/răcoroasă. În ceea ce priveşte amenajarea locuinţei, importanţa cunoaşterii/cultura energiei poate fi foarte importantă. Este extrem de importantă şi competenţa constructorului, dar şi reglementările de construcţ ie referitoare la acest aspect. Aceasta este problema protecţiei consumatorului energetic prin îmbunătăţirea caracteristicilor construcţiei de locuinţe. 5 IMPACTUL SOCIAL AL REFORMEI PREŢURILOR ENERGIEI 317 7. Integrarea în UE şi liberalizarea la nivel european a pieţei energiei se presupune a oferi un cost mai scăzut, datorită condiţiilor de concurenţă. Contrar aşteptării UE că, prin alinierea preţurilor la energie la nivel european, preţurile nu vor creşte, în România, ca şi în alte ţări, preţurile energiei sunt într-un proces spectaculos de creştere. 8. Riscul monopolului în diferite forme afectează substanţial costul energiei: consumatorul poate să nu fie liber a alege între diferiţi ofertanţi; adesea el se simte captiv în sistemul de acces la ofertele energetice. În negocierea beneficiar/ ofertant distribuţia puterii este foarte inegală. Nu numai persoanele individuale, dar şi întreaga colectivitate este un partener în negocierea colectivă cu furnizorul de energie. Transparenţa publică a acestei negocieri este o parte a politicii de asigurare a drepturilor consumatorului. 9. Rămâne deschisă problema participării populaţiei la beneficiile produse de utilizarea resurselor naturale de energie, proprietate naţională. România are unele resurse de petrol, gaz, cărbune, resurse hidroenergetice. Utilizarea lor poate produce un beneficiu suplimentar capabil să fie convertit exclusiv în profit al companiilor (producători, transportatori) sau poate fi difuzat în întreaga comunitate. Şi marile construcţii energetice moştenite sunt de natură a oferi un beneficiu suplimentar pentru populaţie sau poate fi utilizat doar în profitul companiilor. 10. Începe să se contureze o nouă întrebare: cine suportă degradarea mediului natural rezultat al producţiei energiei? Costul poate fi suportat de populaţie direct, în calitate de „consumator” al naturii, dar şi indirect, plătind costurile programelor de „curăţire” a naturii degradate de producătorul energiei. Pornind de la o asemenea definire a sărăciei energetice în sens larg, politica de reducere a ei trebuie să includă un complex de acţiuni: pe lângă suportul pentru persoanele care nu dispun de veniturile minime necesare obţinerii unor servicii energetice, trebuie să stabilească măsuri de eficientizare a consumului de energie la consumatori, reducerea preţului energiei la consumatorii finali, îmbunătăţirea caracteristicilor energetice ale mediului de viaţă, în primul rând a locuinţelor, oferirea accesului general la toate resursele energetice; în fine, politica energetică. Sărăcia energetică în contextul României actuale reprezintă, deci, combinaţia a patru factori: nivelul scăzut al veniturilor populaţiei, creşterea preţului energiei, accesul la resursele energetice şi caracteristicile energetice ale locuinţei şi ale sistemului de furnizare a energiei. Cercetarea s-a bazat pe date statistice privitoare la consumul energetic, bugetele de familie, sărăcie relativă sau deprivare materială, furnizate de instituţii publice româneşti (INS, Ministerul Muncii şi Protecţiei Sociale) şi europene (Eurostat). Cercetările ICCV au furnizat date privind standardul de viaţă, pragurile sărăciei şi minimul decent de trai. Au fost realizate analize longitudinale pentru a observa evoluţia bunăstării/sărăciei energetice în ultimul sfert de veac. Comparaţiile internaţionale, în special cu statele din UE, au permis identificarea particularităţilor situaţiei sociale şi a problemelor create de reforma energetică românească. 3C.18 ZAMFIR ş.a. 6 CONSUMUL ENERGETIC ÎN GOSPODĂRIILE POPULAŢIEI Consumul energetic este un indicator al dinamicii unui sistem. Pentru economiile dezvoltate, creşterile consumului energetic pot fi semne negative, dar pentru economiile emergente sau re-emergente, cum sunt cele din fostele ţări socialiste, creşterea consumului este un semn pozitiv, adică este proba unei relansări. Prin urmare, despre dinamica consumului energetic trebuie să vorbim în trei sisteme de referinţă: economii dezvoltate, economii subdezvoltate şi economii emergente. În 2009, România se poziţionează pe ultimul loc în Europa în ce priveşte consumul energetic pe cap de locuitor, înregistrând o scădere la jumătate, datorită căderii economiei: 49,1% faţă de 1990. Scăderea bruscă a consumului energetic în România, ca de altfel în aproape toate statele foste socialiste, se datorează, în principal, căderii economiei, mai ales dezindustrializării. Pe întreaga durată a celor 20 de ani, consumul energetic industrial cade sub nivelul celui din 1992. Minimul consumului este de 71% atins în 2009, raportat la 1992. Scăderea consumului energetic în industrie sub pragul celui din 1992 ne spune că sectorul industrial a traversat o perioadă de contracţie, nu de simplă recesiune, un fenomen înrudit cu marile dezastre. Grafic 1 Rata de creştere a consumului energetic al gospodăriilor din România în perioada 1992–2013 Sursa: calculul ratei s-a făcut pe baza datelor din baza de date TEMPO a INS pe 2014. 7 IMPACTUL SOCIAL AL REFORMEI PREŢURILOR ENERGIEI 319 Consumul energetic casnic cunoaşte o dinamică diferită în perioada tranziţiei: o creştere substanţială. În 1993–1995 cunoaşte şi el o scădere faţă de 1992, dar apoi înregistrează o creştere substanţială. Explozia consumului casnic de energie se datorează ieşirii din austeritatea impusă în anii ’80 de politica plăţii accelerate a datoriei externe. ROMÂNIA: STAREA ENERGETICĂ ÎN PERIOADA TRANZIŢIEI; POLITICA DE SUPORT A CONSUMATORILOR VULNERABILI Sărăcia energetică este asumată de către UE ca una dintre problemele sociale grave care trebuie luată în consideraţie cu maximă seriozitate. Analizele realizate de experţii UE duc la concluzia că sărăcia energetică europeană are trei cauze. Preţurile ridicate ale gazelor naturale şi energiei electrice explică în jur de 50% din situaţia consumatorilor consideraţi vulnerabili în UE. Această cauză a sărăciei este urmată de eficienţa energetică relativ scăzută, care generează un consum energetic ridicat. Pe ultima poziţie se găseşte venitul familiilor dintr-un segment al populaţie: cu alte cuvinte, polarizarea socială. Aceste trei cauze sunt responsabile de sărăcia energetică şi în România. Ordinea importanţei lor este dificil de estimat. În contextul actual, pentru România cauza cea mai importantă este creşterea continuă a preţurilor energiei în întreaga a tranziţiei, care se va accentua până în 2017–2018, datorită politicii de perioadă aliniere a preţurilor la nivel european, în condiţiile în care veniturile populaţiei nu înregistreză o creştere predictibilă similară. În 2013, 30,5% din totalul populaţiei României se găsea în dificultatea de a-şi putea achita costurile locative (rată la bancă sau chirie) şi facturile la utilităţi, de trei ori mai mulţi decât în urmă cu şase ani (10,1% în 2007), reprezentând un procent total triplu faţă de media europeană (11,7%). Politica tranziţiei a fost şi în domeniul politicii energetice contrară sistemului comunist, având ca efect accentuarea, dacă nu chiar explozia sărăcirii energetice. În principal, retragerea programată a subvenţiei consumului de energie, a avut ca efect creşterea preţurilor energiei pentru populaţie. Retragerea subvenţiei consumului energiei nu s-a putut face brutal, ci treptat. Suportul social s-a retras de la o abordare orientată spre susţinerea întregii populaţii, la sprijinul consumatorilor vulnerabili, a terea calităţii energetice a locuinţei a început „celor mai săraci dintre săraci”. Creş să primească o atenţie specială. Asistăm la o tranziţie de la politica energetică comunistă la politica energetică a Uniunii Europene. În contextul integrării în UE, România a trebuit să adopte politica europeană a pieţei energetice şi a preţurilor. Uniunea Europeană şi-a propus realizarea unei pieţe europene interne, competitivă şi funcţională a energiei. „Modelul propus poartă cu sine avantaje evidente prin puterea de a alege a consumatorului, prin exploatarea potenţialului concurenţial, prin întărirea statutului de independenţă a reglementatorilor naţionali şi a operatorilor de reţea, prin dezvoltarea unor burse specifice. Nu trebuie 3C.20 ZAMFIR ş.a. 8 însă trecut cu vederea că există şi unele riscuri şi dificultăţi care trebuie luate în seamă în procesul de implementare şi care pot avea consecinţe economice şi sociale funcţională ar putea asigura consumatorului deosebite” (Leca, 2014: 11). O piaţă puterea de a alege furnizorul, preţuri cât mai mici posibil şi siguranţa în alimentare cu energie, transparenţa pieţelor, informarea şi protecţia consumatorului. Directivele europene, pe lângă mărirea preţurilor, au inclus în pachetul lor şi unele recomandări de protecţie socială a consumatorilor casnici vulnerabili, „cei mai săraci dintre săraci”, solicitând statelor membre să definească această categorie socială şi să stabilească cu claritate în legislaţiile naţionale suportul social. Aceste directive reprezintă o schimbare de politică energetică. Ca şi în celelalte ţări europene, România utilizează pentru acordarea ajutorului de încălzire o metodologie procedurală stabilită prin decizie politică: o grilă bazată cie stabilit de către guvern (615 lei/ persoană în 2013) şi o procedură pe un prag de sără de testare a mijloacelor. Eşecul utilizării acestei proceduri în 2006–2009 a demonstrat fragilitatea metodei. În fapt, pentru determinarea categoriei de consumatori vulnerabili nu există o procedură clară, ci contururile sunt stabilite politic: cât va fi dispus guvernul să sprijine pe cei în dificultate. Situaţia din ultimii 10 ani oferă o imagine şocantă a impreciziei contururilor sărăciei energetice. Tabelul nr. 1 Numărul de beneficiari de ajutor de încălzire (milioane persoane) 2003– 2004– 2005– 2006– 2007– 2008– 2009– 2010– 2011– 2012– 2013– 2004 2005 2006 2007 2008 2009 2010 2011 2012 2013 2014 1,0 1,0 1,1 4,1 4,0 3,6 3,3 1,5 1,3 1,1 0,8 Sursă: Ministerul Muncii şi Protecţiei Sociale. În 2006–2007 se înregistrează un vârf de creştere a beneficiarilor de ajutor de încălzire. Numărul consumatorilor vulnerabili în România se ridica la 4,1 milioane de beneficiari (gospodării), ceea ce însemna aproape 50% din populaţie. Prin introducerea testării mijloacelor, mai precis a proprietăţii, numărul de gospodării vulnerabile s-a redus la 0,8 milioane din 8,36 de milioane de consumatori casnici de electricitate şi gaze, adică 10% din populaţia ţării. Prin urmare, restul de consumatori, peste 7 milioane, vor trebui să se adapteze noilor preţuri. Variaţia imensă a numărului de beneficiari de ajutor de încălzire se datorează introducerii „testării mijloacelor”, adică a bunurilor deţinute (locuinţe, terenuri, maşini, tractoare etc.). Ajutorul de încălzire este mai generos decât ajutorul social dedicat „celor mai săraci dintre săraci”. În 2013 pragul de sărăcie pe persoană (venitul minim garantat) era de 137 lei/lună, în timp ce prima decilă de venituri pe persoană din acelaşi an era de sub 268 lei/lună. Se califica pentru primirea ajutorului social, considerând doar ie. veniturile actuale (fără a lua în considerare proprietatea) doar 5%–7% din populaţ Luarea în calcul a testării altor bunuri acumulate istoric care „pot fi vândute”, este discutabilă din punct de vedere al corectitudinii morale şi politice, dar şi a filozofiei 9 IMPACTUL SOCIAL AL REFORMEI PREŢURILOR ENERGIEI 321 politicii sociale. Ajutorul social are ca obiectiv ultim „scoaterea din sărăcie”. Unele mijloace de producţie desigur pot reduce sărăcia energetică. Altele însă (vânzarea unor bunuri) nu ajută decât pe perioade extrem de scurte şi au ca efect nu scoaterea, ci adâncirea în sărăcie. Metoda dezvoltată în ICCV (pragul unui nivel decent de viaţă şi pragul supravieţuirii) permite o estimare mai exactă a sărăciei. În prezent, dacă luăm în considerare pragul unui trai decent, proporţia persoanelor care se plasează sub acest prag s-ar putea plasa în jur de 50%. După cum se observă, standardul minim decent de viaţă este chiar puţin mai ridicat decât veniturile reale medii măsurate de INS în 2013. Iată cum arătau cheltuielile totale de consum, pentru acoperirea minimului decent de trai, calculat prin metoda normativă în Institutul de Cercetare a Calităţii Vieţii, la nivelul lunii octombrie 2014, comparativ cu datele INS referitoare la cheltuielile totale ale familiilor, acestea erau: Tabelul nr. 2 Titlu Venit minim decent (ICCV) / Venit mediu (INS) Familie de doi salariaţi cu doi copii 2 330 lei Familie cap de gospodărie salariat 2 079 lei Doi agricultori cu doi copii 1 878 lei Familie agricultori 1 313 lei Doi pensionari (urban) 1 447 lei Familie pensionari 1 362lei Procedurile bazate pe testarea veniturilor actuale prezintă însă o problemă serioasă. Ele nu pot lua în considerare alţi factori care determină starea de sărăcie energetică. Este în primul rând cazul valorii energetice a locuinţei. Politica antisărăcie energetică, axată pe reducerea la tratarea deficitului de resurse financiare actuale, diminuează atenţia acordată complexului de factori ai sărăcirii. Simplul ajutor financiar ar putea să aibă un efect imediat pentru reducerea sărăciei energetice, dar slab pentru scoaterea din sărăcie. Este de menţionat faptul că s-au dezvoltat unele programe importante pentru îmbunătăţirea calităţii energetice a clădirilor: anveloparea clădirilor, cu finanţare publică şi privată, adoptarea de reglementări obligatorii pentru noile construcţii, iniţiative de difuzare a unei culturi a consumului raţional al energiei. PREŢURILE ENERGIEI: PUNCTUL DE PLECARE AL TRANZIŢIEI ENERGETICE În vederea realizării pieţei europene a gazelor naturale şi energiei electrice, UE a promovat trei pachete legislative (1996, 2002 şi 2012). O piaţă funcţională se presupune că va asigura consumatorului puterea de a alege furnizorul, preţuri cât mai mici posibil şi siguranţa în alimentare cu energie, transparenţa pieţelor, informarea şi protecţia consumatorului. Consecinţa acestei politici europene a energiei este o schimbare structurală a configuraţiei preţurilor energetice în statele UE: 1. eliminarea rolului statului în 3C.22 ZAMFIR ş.a. 10 constituirea preţurilor, rolul fiind preluat de piaţa europeană a energiei; 2. preţurile naţionale vor converge către valori unice europene. Tranziţia României la piaţa energetică europeană unică va duce, în următoarea perioadă, nu la o scădere a preţurilor, aşa cum UE speră, ci la o creştere aproape dublă a preţurilor energiei. Creşterea preţurilor la nivelul pieţei europene trebuie să ia în considerare o situaţie complexă: 1. România este caracterizată printr-o proporţie mare a taxelor şi contribuţiilor plătite de consumatorul casnic şi în factura pentru consumul de gaze: 52,0%. Exceptând Danemarca, în celelalte ţări din UE, taxele şi contribuţiile au o pondere mai mică în preţul final al gazelor naturale: Germania (24,7%), Franţa (17,9%) sau Marea Britanie (4,8%); 2. România deţine importante resurse naţionale pentru producerea energiei; 3. România are un standard de viaţă foarte scăzut, în raport cu celelalte state europene. Deşi preţul energiei este printre cele mai scăzute din UE, raportate la puterea de cumpărare, ele se plasează spre media Europeană. Grafic 2 Preţurile gazelor naturale pentru consumatorii casnici, semestrul I 2013 (1) (Euro pe kWh) Sursa: Electricity_prices_for_household_consumers, Eurostat, 2014. 11 IMPACTUL SOCIAL AL REFORMEI PREŢURILOR ENERGIEI 323 UE a lansat un program complex de tranziţie la piaţa energetică europeană unică, anul 2018 fiind programat a fi punctul final. Anul 2012 a reprezentat un punct important în lansarea programului de reformă a preţurilor energiei. În 2012, preţurile energiei în România au fost substanţial mai mici decât în UE: preţul electricităţii era de 55,4% din media europeană, iar al gazelor naturale era de 48,6%. Diferenţele de preţ faţă de media europeană se vor micşora prin procesul de liberalizare, pentru populaţie, până în 2017/2018, în conformitate cu acordul dintre Guvernul României, FMI şi Comisia Europeană. Tabelul nr. 3 Preţuri pentru electricitate şi gaze, în kWh, în euro: România şi UE Electricitate Gaze Creş cu Creştere anuală cu 2012 2014 tere anuală2012 2014 pct. procentuale pct. procentuale UE 28 0,195 0,208 3,1% 0,070 0,072 1,1% România 0,108 0,125 5,8% 0,027 0,034 18,7% 55,4% 60,1% 38,6% 47,2% Sursa: http://ec.europa.eu/eurostat/statistics-explained/index.php/File:Half-yearly_electricity_and_gas_ prices_2014 semester2.png. În prima jumătate a anului 2013, preţul gazului natural pentru o gospodărie de nivel mediu din cadrul UE.28 a fost de 0,065 euro pe kWh. Preţuri mult mai ridicate s-au practicat în Suedia – 0,123 euro pe kWh (de 4,3 ori mai mare decât în România) sau Danemarca – 0,113 euro pe kWh; preţuri mai scăzute au existat în Polonia, Croaţia sau Ungaria (sub 0,050 euro pe kWh). Preţurile cele mai scăzute s-au practicat în România – 0,029 euro pe kWh. Ponderea taxelor incluse în preţul gazelor naturale a fost cea mai scăzută în M. Britanie (4,9%), în timp ce deosebit de ridicată a fost în Danemarca (55,9%), România (52,0%) sau Suedia (45,3%). PROGNOZA PREŢURILOR PENTRU ELECTRICITATE ŞI GAZ NATURAL PENTRU 2017/2018 Încă din anii ’90 s-a declanşat un proces de ajustare a preţurilor energiei în sus. Preţurile au crescut treptat, cu fluctuaţii în întreaga perioadă a tranziţiei. Dar, odată cu integrarea în UE, creşterea preţurilor la nivelul pieţei europene a devenit un obiectiv politic. Creşterea preţurilor la energie a fost o politică constantă, dar şocul creşterii a început în 2013. Calendarul de eliminare treptată a preţurilor reglementate pentru clienţii finali este prezentat în Legea nr. 123/2012 a energiei electrice şi a gazelor naturale, o lege care transpune în legislaţia naţională Directivele europene 72/2009 şi 73/2009 privind piaţa unică de energie. 3C.24 ZAMFIR ş.a. 12 Tabelul nr. 4 Indicii preţurilor de consum energie electrică, gaze şi încălzire centrală în perioada 2008–2013 (anul precedent = 100) Anii 2008 2009 2010 2011 2012 2013 2013 faţă de 2007 108,77 103,44 103,46 106,0 105,07 113,22 146,7% Sursa: Anuarul Statistic al României 2014, INS, Bucureşti, 2015. Pentru clarificarea mecanismului creşterii preţului la energie în România în următorii 2–3 ani, trebuie luate în considerare patru probleme. În primul rând, marile diferenţe de preţuri ale energiei din România faţă de preţurile din UE (Tabelul nr. 3). În cei trei ani luaţi în considerare (2012–2014) preţurile energiei au crescut în toate ţările europene, dar ritmurile de creştere din România sunt mult mai mari. În al doilea rând, nu putem să nu luăm în considerare şi diferenţele de putere de cumpărare între România şi celelalte ţări europene. Relativ la costul altor bunuri şi servicii, preţul energiei electrice pentru consumatorii casnici, în România este mai mare decât media celor 28 de ţări ale UE: România (24,4 PPS pentru 100 KWh) ocupă locul 5 după ţări precum Germania (28,5 PPS pentru 100 KWh), Cipru şi Portugalia (27,4 PPS pentru 100 KWh) sau Spania (26 PPS pentru 100 KWh). Preţuri minime ale electricităţii la paritatea puterii de cumpărare au finladezii (12,4 PPS pentru 100 KWh), letonii (13,7 PPS pentru 100 KWh) şi luxemburghezii (14,2 PPS pentru 100 KWh). O creştere substanţială a preţului energiei este de natură să arunce în aer standardul de viaţă al românilor. Calculat la paritatea puterii de cumpărare, preţul gazelor naturale pentru gospodării în România este sub media UE 28, de 0,062 PPS/KWh, dar apropiat de preţul unor ţări cu un nivel de trai mult mai ridicat: Danemarca (0,064 PPS/KWh), Franţa (0,068 PPS/KWh) sau Germania (0,069 PPS/KWh). În România, câştigurile orare brute mediane erau de circa 2,5 euro, pe când în Germania erau de circa 15 euro în 2010 (Eurostat, 2010). Prin urmare, un lucrător german câştigă de şase ori mai mult decât un lucrător român pe de lucru, în vreme ce consumul lor energetic exprimat în PPS aceeaşi unitate orară este echivalent. Altfel spus, un român ar fi trebuit să muncească de şase ori mai mult decât un german ca să obţină acelaşi câştig cu acesta din urmă. Creşterea preţurilor a exercitat de la început un impact negativ apreciabil asupra standardului de viaţă. În acest context, România a invocat imposibilitatea consumatorilor casnici de a suporta mărirea preţurilor şi a obţinut în timpul Guvernului Tăriceanu (2007) o derogare de doi ani de la CE, dar până la 1 ianuarie 2009 obligaţiile nu au fost îndeplinite. Guvernul Boc a continuat tergiversarea acestei chestiuni invocând motivul protecţiei sociale. În aprilie 2011, CE a cerut oficial unor state membre, printre care şi României, să îşi alinieze legislaţia naţională privind preţurile reglementate pentru consumatorii finali. Pe 29 septembrie 2011, CE a iniţiat o nouă procedură de infringement (prima cu privire la acest subiect fiind în 2009) pentru netranspunerea directivelor în legislaţia naţională şi nerespectarea prevederilor directivelor. 13 IMPACTUL SOCIAL AL REFORMEI PREŢURILOR ENERGIEI 325 În al treilea rând, se pune problema taxării consumului de energie. Taxarea consumului de gaze este foarte ridicată în România, 52%, pe locul doi în UE după Danemarca (57%). Ponderea impozitării şi taxării pe consumul de electricitate aşază România printre cele şapte ţări europene cu taxare foarte ridicată. Preţuri minime în PPS sunt cele suportate de finlandezi (12,4 PPS pentru 100 kWh), letoni (13,7 PPS) şi luxemburghezi (14,2 PPS). În cadrul regiunii est-europene, poziţia României este tot la polul poverii fiscale maxime (chiar dacă la scara UE există ţări care practică indici de impozitare mult mai mari). Dacă se menţine acest nivel de taxare al preţurilor de producţie, preţurile de consum intern riscă să atingă un nivel insuportabil pentru populaţie în anii 2017–2018. Reducerea TVA cu patru puncte procentuale rezolvă doar într-o mică măsură situaţia. Este posibil ca în contextul creşterii preţurilor energiei să se repună în discuţie problema nivelului taxării. În fine, mai adăugăm şi faptul că România are şi avantajul resurselor energetice ei energetice (gradul independenţei este de interne, aproape de pragul independenţ 80%), în vreme ce Germania are un grad foarte ridicat de dependenţă energetică (circa 86% în 2011). Preţul de producţie al energiei este semnificativ mai redus în România. De exemplu, preţul de bază al gazului în România era în semestrul doi al anului 2014 de 0,01 EUR per kWh, faţă de 0,049 în UE 28. Preţul de bază al gazelor era de 3,3 ori mai mic decât media UE. Dacă se ridică preţurile energiei în România la nivelul celor din UE, apar diferenţe importante. Preţul energiei electrice. Calendarul pentru eliminarea treptată a tarifelor reglementate în domeniul energiei electrice (consumatorii casnici) cuprinde 10 etape: a început la 1 iulie 2013 şi se încheie la 31 decembrie 2017. În trimestrul I 2015, pentru consumul clienţilor casnici preţul mediu a fost de 420,65 lei/MWh, incluzând TVA, accize, taxe şi contribuţiile obligatorii (certificate verzi, contribuţie cogenerare de înaltă eficienţă) care susţin politica de mediu a guvernului. Până în 2017, preţul energiei electrice va creşte, aliniindu-se la preţul pieţei europene. Presiunile asupra bugetelor de familie, în general şi a consumatorilor vulnerabili, în special, sunt în creştere. Preţul gazelor naturale. Calendarul de eliminare a preţurilor reglementate în domeniul gazelor naturale (consumatorii casnici) cuprinde 22 de etape: a început la 1 iulie 2013 (preţ producţie 49,8 lei/MWh) şi se încheie la 1 octombrie 2018 (preţ producţie internă 119 lei/MWh). Creşterea preţului energiei s-a datorat în principal deciziei administrative care urmăreşte calendarul liberalizării convenit cu FMI şi Comisia Europeană. În general, specialiştii sunt foarte reţinuţi să facă o prognoză a preţurilor care vor fi atinse în 2017/2018. Dar este posibil să se facă o estimare care depinde de presupoziţiile pe care le asumăm: 1. Preţurile din România se vor plasa în apropierea preţurilor medii din UE în anii 2017/2018. 2. Şi preţurilor medii UE vor creşte în ritmurile din ultimii ani: 2012–2014 (3,1% anual la electricitate şi 1,1% la gaze). În aceste condiţii, un scenariu posibil al preţurilor energiei din România din 2017/2018 arată că acestea vor fi aproximativ cele din media Europeană probabilă: 0,227 euro la electricitate şi 0,076 euro la gaze. 3C.26 ZAMFIR ş.a. 14 Calendarul de eliminare treptată a preţurilor reglementate pentru clienţii finali este prezentat în Legea nr. 123/2012 a energiei electrice şi a gazelor naturale, o lege care transpune în legislaţia naţională Directivele europene 72/2009 şi 73/2009 privind piaţa unică de energie. Preţurile din România, dacă calculele noastre sunt corecte, la electricitate vor trebui să crească cu 210%, iar la gaze cu 280%. Vor fi, deci, creşteri de mai mult decât duble, un adevărat şoc pentru populaţie. Tabelul nr. 5 Scenariu cu ce se poate întâmpla prin alinierea preţurilor la nivel european: electricitate şi gaze Electricitate Gaze Creş de Creştere faţă de 2012 2017* tere faţă2012 2018*** 2012 2012 UE 28 0,195 0,227 116,4% 0,070 0,076 108,6% România 0,108 0,227** 210,2% 0,027 0,076 281,5% 55,4% 48,6% * O creştere anuală presupusă de 3,1%, ca cea din perioada 2012–2014. ** În ipoteza că preţul la consumator va fi egal cu cel mediu al UE 28, egalizat pe o piaţă europeană. *** O creştere anuală de 1,1%, ca cea din perioada 2012–2014. Conform celor consemnate în http://www.openpolitics.ro/analize/energie-analize/ energie-analiza-2.htm, într-o perioadă scurtă de timp (2015–2017/18) urmează un şoc al creşterii preţurilor energiei, probabil ultima creştere prin decizie administrativă. Şocul preţurilor va fi suportat de economie, dar şi de bugetele de familie. Impactul asupra segmentului sărac al populaţiei va fi foarte greu de suportat. CONTEXTUL SOCIAL AL CREŞTERII PREŢURILOR ENERGIEI: SĂRĂCIREA PRODUSĂ DE TRANZIŢIE Şocul creşterii rapide a preţurilor energiei (2012–2018) are loc în contextul unui standard de viaţă scăzut, afectat masiv de impactul celor 26 ani de tranziţie. Este necesar, pentru a identifica impactul creşterii preţurilor energiei, să luăm în considerare contextul stării sociale a României. Primul deceniu al tranziţiei, a marcat o nouă scădere a standardului de viaţă, după cel din anii ’80, ai secolului trecut, declanşarea unui proces exploziv de sărăcire. Anii 2000 s-au caracterizat printr-un proces destul de timid de revenire a standardului de viaţă, stopat însă în anii 2009–2011. După un deceniu de revenire timidă a standardului de viaţă, în această etapă cerinţa alinierii preţurilor energiei la preţurile europene, riscă să constituie un nou şoc pentru standardul de viaţă. Pentru a înţelege dinamica bunăstării/ sărăciei energetice este important să trecem sumar în revistă ce s-a întâmplat cu resursele populaţiei în cei 26 de ani ai tranziţiei. 15 IMPACTUL SOCIAL AL REFORMEI PREŢURILOR ENERGIEI 327 1. Scăderea veniturilor populaţiei timp de aproape două decenii a dus la scăderea capacităţii populaţiei de a face faţă noului şoc al creşterii preţurilor energiei. Grafic 3 Veniturile totale per capita, 1989 = 100 140 122.5122.6131.6127.5 119.8 123.3123.6120 105108.5 100 87.593.286.684.286.2100 80 72.767.665.467.169.880.4 7475.5 60 60.661.7 40 20 0 1989 1991 1993 1995 1997 1999 2001 2003 2005 2007 2009 2011 2013 Sursa: Calculele autorilor pe date INS. 2. Scăderea dramatică a numărului locurilor de muncă. Debutul şocului preţurilor energetice nu a coincis cu o creştere semnificativă a populaţiei ocupate, în deosebi a salariaţilor. Grafic 4 Numărul de salariaţi (milioane persoane) 9 8.2 8 7.6 7 6.76.9 6 5.454.95.96.26.4 4.84.75.6 4.44.44.45 4.64.8 4.64.54.64.6 4.34.44.54 3 2 1 0 1990 1991 INS.1992Sursa: 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 3C.28 ZAMFIR ş.a. 16 3. Politica salariului mic a fost bazată pe speranţa că, astfel, vor fi atraşi investitori străini, rezultatul fiind o creştere economică rapidă. În 26 de ani, salariul minim a scăzut dramatic, ajungând la nivelul iniţial din 1989 de abia în 2015. Dar speranţa relansării rapide a economiei datorită menţinerii salariilor la un nivel scăzut s-a dovedit a fi iluzorie. Grafic 5 Dinamica salariului minim real şi a salariului mediu real (1989 = 100) 160 143,3 132,4126,7134,4132,2140 127,6 120 110,3124,7118,5116100 99,1 100 89,988,882,798,9100 78,693,4 77,6 80 71,16663,465,165,37579,979 68,8 63,7 60,861,159,96163,56060 58,858,954,551,1 45,94847,8 43,238,340 3136,832,836,732,6 24,129,831,420 25,4 0 1989 1990 1991Dinamica salariului mediu realDinamica salariului minim real 1992 Sursa: Calculele1993 autorilor pe date INS. 1994 1995 ii sociale. Dintr-o societate cu un grad scăzut de Accentuarea19964. inegalităţ 1997 , România a devenit, alături de Bulgaria, cea mai inegală economică1998inegalitate . Un cost al inegalităţii sociale este inevitabil creşterea sărăciei europeană1999societate 2000 2001energetice. 2002 2003Tabelul nr. 6 2004 ii veniturilor în 2013 inegalităţ2005Indicele Gini calculat pentru2006(coeficientul venitul disponibil pe adult echivalent) 2007 UE 15 29,4 2008● 2009● UE 28, fără România şi Bulgaria 29,3 2010 România 34,0 2011● Bulgaria 35,4 2012● Eurostat. 2013Sursa: 2014 2015 5. Au scăzut dramatic investiţiile sociale în locuinţe. Relativ puţine locuinţe noi au fost construite cu resurse private în această perioadă. Locuinţele construite masiv 17 IMPACTUL SOCIAL AL REFORMEI PREŢURILOR ENERGIEI 329 în perioada comunistă, în anii ’60 şi ’70, ai secolului al XX-lea, au început să se degradeze, problemele energetice ale locuinţelor construite în perioada comunistă devenind tot mai critice în noul context de exigenţe privind eficienţa energetică. 6. Deficitul de locuinţe, pe fondul sărăcirii unui segment important de populaţie, a generat o explozie a locuinţelor improvizate în cele mai sărace zone şi supraaglomerarea locativă. 7. Structura bugetelor familiilor din România este tipică pentru o societate cu un grad relativ ridicat de sărăcie: ponderea cheltuielilor pentru alimentaţie este de peste 40% (faţă de nivelul european de 10–12%), iar al cheltuielilor de întreţinere a locuinţei de 16,7%; în aceasta din urmă, consumul energetic constituie cea mai mare parte, fiind extrem de ridicat în raport cu standardele europene (substanţial sub 10%). Tabelul nr. 7 Structura cheltuielilor de consum ale gospodăriilor (2014) Cheltuieli totale de consum Total i Agricultori Şomeri Pensionari % gospodării Salariaţ 1 637,5 2 078,5 1 312,5 1 437,6 1 362,2 1. Produse agroalimentare şi băuturi nealcoolice 40,0 35,9 51,7 44,3 42,2 2. Băuturi alcoolice, tutun 7,7 8,2 10,0 8,1 6,6 3. Îmbrăcăminte/ încălţăminte 5,3 6,3 5,5 3,7 4,0 4. Locuinţă, apă, electricitate, gaze şi alţi 17,2 16,6 12,2 19,3 18,8 combustibili 5. Mobilier, dotarea locuinţei 4,0 3,8 4,0 3,3 4,3 6. Sănătate 4,6 2,7 1,8 3,0 8,1 7. Transport 6,2 8,2 4,8 5,3 4,0 8. Comunicaţii 4,7 5,5 3,3 5,0 4,1 9. Recreere şi cultură 4,5 5,6 3,2 3,6 3,6 10. Educaţie 0,5 0,7 0,2 0,4 0,2 11. Hoteluri, cafenele, restaurante 1,4 1,9 1,1 0,7 0,8 12. Diverse produse şi servicii 3,9 4,6 2,2 3,3 3,3 Sursa: Coordonate ale nivelului de trai în România, Nivelul cheltuielilor totale de consum, pe destinaţii şi categorii de gospodării, după statutul ocupaţional al capului gospodăriei, în anul 2014, Tabelul 3.6./pg. 59, INS, Bucureşti, 2015. STAREA SOCIALĂ ACTUALĂ A ROMÂNIEI Rezultatul global al procesului de tranziţie a fost o societate caracterizată printr-un grad ridicat de sărăcire. Multe estimări plasează nivelul de sărăcie la 40% 3C.30 ZAMFIR ş.a. 18 din populaţia României la care se adaugă şi o proporţie importantă a populaţiei cu o vulnerabilitate ridicată de sărăcire. Tabelul nr. 8 Deprivare materială severă în 2013 UE 15 6,7% UE 28 13,7% România 28,5% Bulgaria 43,0% Sursa: Eurostat. Evaluările făcute de populaţie sunt convergente cu estimarea realizată de Eurostat. Tabelul nr. 9 Cum estimaţi veniturile în raport cu necesităţile? * Nu ajung pentru strictul necesar 31% * Ajung numai pentru strictul necesar 34% * Ajung pentru un trai decent 26% * Cumpărăm unele obiecte scumpe dar cu efort 9% * Reuşim să avem tot ce ne trebuie fără eforturi mari 0% Sursa: ICCV, Diagnoza calităţii vieţii (2010). Deci, putem estima că aproape o treime din populaţie se plasează în situaţie de sărăcie şi o altă treime se află într-o situaţie de precaritate, confruntându-se cu risc ridicat de sărăcire. Riscul cel mai ridicat de sărăcie îl au: copiii ca grup social, familiile cu mai mult de doi copii, pensionarii singuri, majoritatea populaţiei de romi, persoanele care nu au locuinţă, generaţia tânără care nu are locuinţă şi trăieşte în condiţii precare, efortul pentru cumpărarea unei locuinţei sau acoperirea unei chirii fiind extrem de ridicat; populaţia forţat neocupată sau ocupată cu statut nesigur, care poate fi găsită mai ales în zonele izolate, localităţile mici şi chiar mijlocii, fără oportunităţi de muncă. Pe lângă sărăcia individuală, a explodat sărăcia unor i afectate de o cădere economică dezastruoasă: oraşe întregi afectate de o comunităţ lipsă masivă de oportunităţi ocupaţionale (ex.: Valea Jiului sau Mărăşeşti). Atlasul Zonelor Urbane Marginalizate din România arată că în aceeaşi situaţie sunt majoritatea oraşelor mici (sub 20 mii locuitori). În plus, în toate tipurile de oraşe, fie ele mici, medii sau mari şi în toate regiunile ţării s-au format zone urbane marginalizate, adevărate „pungi de sărăcie” care concentrează persoane cu nivel scăzut de educaţie, stare precară de sănătate şi mulţi copii în îngrijire, care au şi un nivel scăzut de ocupare în sectorul formal şi trăiesc în condiţii precare de locuire. În total, 3,2% din populaţia urbană a ţării locuieşte în astfel de zone marcate de 19 IMPACTUL SOCIAL AL REFORMEI PREŢURILOR ENERGIEI 331 sărăcie şi excluziune socială. Chiar în condiţiile salariilor mici din România, cei mai expuşi la riscul de a avea probleme financiare sunt lucrătorii pe cont propriu. 61% din persoanele ocupate pe cont propriu în agricultură în 2012 erau sărace relativ, mai mult chiar decât şomerii (cu o rată a sărăciei relativă de 52%). Dintre persoanele angajate pe cont propriu în activităţi non-agricole, 41% erau sărace la nivelul aceluiaşi an. Se agravează, prin ignorarea lor sistematică, o serie de fenomene sociale greu de tolerat într-o societate modernă: creşterea numărului persoanelor fără adăpost, mai ales datorită pierderii locuinţei. Absolut intolerabilă este creşterea numărului de „copii ai străzii”, trăind în canale sau în case părăsite. Persoanele fără identitate, care nu-şi pot obţine acte de identitate datorită birocraţiei şi pasivităţii autorităţilor responsabile, creează alte probleme sociale. răciei în unele segmente ale societăţii face extrem de dificilă Cronicizarea să ieşirea din dificultate prin eforturi proprii, neasistate. Distribuţia pe decile de venituri a populaţiei oferă o imagine diferenţiată, mai nuanţată a situaţiei sociale actuale. La nivelul anului 2013, Decila 1 (până la 268 lei) include 14,5% din populaţie. Domină familiile de agricultori şi şomeri: 44,4% din familiile de agricultori şi 30,3% din familiile de şomeri se plasează în prima decilă de venit. Familiile care ocupă a doua decilă de venit, D2, cuprinsă între 268 şi 389 lei pe o persoană din gospodărie sunt cele mai multe de agricultori (21,3%), urmate de familiile al căror cap de gospodărie este şomer (17,3%) sau pensionari (10%). Cu sumele ce revin pe o persoană din gospodărie, banii nu le ajung pentru acoperirea cheltuielilor cu alimentele, îmbrăcămintea şi încălţămintea, transportul şi alte i de cheltuielile pentru reparaţii şi întreţinere a servicii, fără a mai aminti ş locuinţelor. Aceste familii îşi duc existenţa greu şi nu se pot încadra cu veniturile lor nici la „strictul necesar”. Acoperirea produselor de strictă necesitate constituie o problemă şi pentru familiile ce se plasează în a treia decilă de venit (389–495 lei/persoană). În D3 gospodăriile se distribuie aproape uniform, între şomeri (13,7%), pensionari (12,6%), agricultori (11,5%) şi salariaţi (6%) plătiţi sub nivelul salariului minim pe economie. Aceste familii trăiesc la nivel de supravieţuire şi sunt în risc crescut de sărăcie. În D4 şi D5 sunt preponderente gospodăriile de pensionari şi şomeri, urmate de familii de salariaţi şi agricultori plătiţi la nivelul salariului minim. Aceste familii au ponderi din ce în ce mai mari şi în D6, respectiv D7. Aceste familii duc un trai minim decent, fără a putea face achiziţii durabile. tiţi la De la D8 până la D10 se plasează salariaţii cu pregătire superioară, plă nivelul şi peste nivelul salariului mediu pe economie, pensionarii care au desfăşurat activităţi bine plătite, de înaltă calificare. Cu aceste venituri au posibilitatea să-şi cumpere şi „unele obiecte mai scumpe” sau chiar „reuşesc să aibă tot ce le trebuie”. 332 20 Tabelul nr. 10 Distribuţia gospodăriilor şi persoanelor din gospodării pe decile, în anul 2013 (lei) POLITICI SOCIALE Decila de venit total pe persoană (lei) Decile D1 D2 D3 D4 D5 D6 D7 D8 D9 D10 Total Până la 268– 389– 495–598– 709– 833– 995– 1214– peste 268 lei 389 lei 495 lei 598 lei 709 lei 833 lei 995 lei 1214 lei 1603 lei 1603 lei TotalTotal gospodăriiTotal persoane Total Total 100,0 100,0Total 10,0 14,5 10,0 11,7 10,0 10,4 10,0 10,2 10,0 10,0 9,7 9,1 10,0 9,3 10,0 9,0 10,0 8,4 10,0 7,7 ti, 2015. – gospodării– gospodării de salariaţi– gospodării de agricultori– gospodării de100,0 şomeriSursa de100,0 de1,6 pensionari date:100,0 44,4Tabelul 4,9 4.4/pg.100,030,3 21,3 6,0 170–171,4,9 17,311,5 7,8 Anuarul10,213,7 7,4 8,1Statistic 12,611,7 al4,9 9,5 României 12,38,4 4,3 11,4 2014, 13,3 INS,6,1 1,9 13,7 Bucureş 12,83,9 1,7 16,6 11,84,6 1,1 20,4 9,6 2,3 1,5 7,8 1,7 4,5 – persoane– persoane salariate– persoane agricultori– persoane şomere100,0 pensionate100,02,7 100,0 52,2 6,6 100,034,8 20,9 7,7 8,4 18,79,5 9,5 12,113,5 5,9 9,4 13,210,4 3,8 10,4 12,37,6 3,3 12,0 12,75,2 1,3 12,8 11,23,1 1,2 14,1 10,74,0 0,7 14,8 8,8 1,5 1,2 6,8 1,2 3,8 21 IMPACTUL SOCIAL AL REFORMEI PREŢURILOR ENERGIEI 333 În raport cu standardele de viaţă ale UE, România se caracterizează printr-un punct de pornire foarte dezavantajos, care ar trebui să fie recuperat rapid în anii ce vor urma. Am ales să identificăm poziţia standardului de viaţă din România în raport cu celelalte state europene, prin raportarea salariilor minime – stabilite prin decizie politică în toate statele – la un standard comun: coşul minim decent de viaţă din România, stabilit de ICCV (Grafic 6). Grafic 6 Salariul minim din diferite ţări europene raportat la minimul decent de trai din România, iulie 2013, ICCV Britanie4Marea 1,1Slovacia 2,5Slovenia 0,5România 1,8Portugalia 1,2Polonia 4,7Olanda 2,2Malta 1,1Ungaria 0,9Lituania 0,9Letonia 1,1Croaia 4,5Frana 2,4Spania 2,2Grecia 4,6Irlanda 1Estonia Cehă1Republica 0,5Bulgaria 4,8Belgia 0123456 Sursa: Grafic realizat de A. Mihăilescu pe baza datelor Eurostat, http://epp.eurostat.ec.europa.eu/ statistics_explained/index.php/Wages_and_labour_costs/ro, Bază de date: Earnings (t_earn), Minimum wages (tps00155) (în Euro); (SPC – Standardul Puterii de Cumpărare), 2013. În 2013, salariul minim din România şi Bulgaria acoperea doar jumătate din necesarul minim al unui trai decent. Celelalte ţări foste socialiste acopereau nivelul minim decent de viaţă. Ţările europene avansate acopereau de mai mult de patru ori minimul nostru pentru un trai decent. IMPACTUL CREŞTERII PREŢURILOR ENERGIEI ASUPRA STANDARDULUI DE VIAŢĂ Problema socială gravă cu care România se confruntă în momentul de faţă este adâncirea decalajului dintre veniturile populaţiei din România, care se plasează 3C.34 ZAMFIR ş.a. 22 în 2013 la aproximativ 40% din veniturile medii UE 28, şi preţurile energiei aliniate la nivel european. Ne aşteptăm la accelerarea procesului de sărăcire a populaţiei româneşti, sub impactul creşterii rapide a preţurilor energetice, adâncirea decalajului dintre standardele de viaţă din România şi cele ale UE. Pragul de sărăcie relativă (60% din mediana distribuţiei veniturilor): numărul de săraci relativi nu va fi modificat semnificativ de creşterea preţurilor energiei. Efectul creşterii preţurilor la energie asupra sărăciei reale, determinată cu coşuri minime de consum (decente şi de supravieţuire) devine foarte vizibil. În analiza noastră, vom utiliza coşurile minime de consum, decente şi de supravieţuire, elaborate la ICCV (Adina Mihăilescu), diferenţiate pe urban şi rural. Am ţinut constante preţurile celorlaltor bunuri şi servicii, introducând doar creşterea preţurilor energiei. În fapt, impactul creşterii preţurilor energiei este mai mare, deoarece la costurile directe se terea preţurilor tuturor produselor, încorporând adaugă costurile indirecte, prin creş noile costuri ale energiei. Cheltuielile de consum pe capitole, inclusiv cheltuielile cu întreţinerea locuinţei, au fost evaluate la nivelul lunii decembrie 2013. Preţurile energiei pentru 2017/2018 au fost estimate astfel: – creşterea preţului la energie electrică de la 0,125 euro la începutul anului 2014, preţul de pe piaţa românească, la 0,227 euro preţul la care presupunem că va ajunge electricitatea în anul 2017 pe piaţa europeană; – creşterea preţului la gaze naturale de la 0,034 euro la începutul anului 2014 pe piaţa românească, la 0,076 euro presupus a ajunge în 2018; – preţurile de mai sus, exprimate în euro, au fost transformate în lei la cursul de schimb valutar al zilei (1 euro = 4,5 lei). Creşterea prognozată a preţurilor energiei din 2013 până în anul 2018, în condiţiile în care preţurile celorlalte bunuri şi servicii rămân constante, se reflectă în modificările structurale în coşurile minime de consum. Tabelul nr. 11 Impactul creşterii preţurilor la energie asupra pragurilor de sărăcie şi a costului întreţinerii locuinţei: urban Prag minim decent Prag minim subzistenţă 2013 2018 Faţă de 2013 2013 2018 Faţă de 2013 Prag sărăcie 2 304 2 715 117,8% 1 868 2 245 120,2% Cheltuieli întreţinere/ din total 403,2 = 814,5 = 202% 370,0 = 747,4 = 202,0% 17,5% 30,0% 19,8% 33,3% Tabelul nr. 12 Impactul creşterii preţurilor la energie asupra pragurilor de sărăcie şi a costului întreţinerii locuinţei: rural Prag minim decent Prag minim subzistenţă 2013 2018 Faţă de 2013 2013 2018 Faţă de 2013 Prag sărăcie 1 857 2 188 117,8% 1 622 1 826 112,6% Cheltuieli întreţinere/din total 325= 656,5= 202,0% 199,5= 403= 202,0% 17,5% 30,0% 12,3% 22,1% 23 IMPACTUL SOCIAL AL REFORMEI PREŢURILOR ENERGIEI 335 1. Pragurile de sărăcie cresc substanţial datorită creşterii preţurilor energiei: pragul decent, cu 117,8% în urban şi rural; pragul de supravieţuire: 120,2% în urban şi 112,6% în rural. Un segment important de persoane sunt aruncate în situaţie de sărăcie. 2. Ponderea cheltuielilor cu întreţinerea în totalul cheltuielilor gospodăriilor creşte substanţial. În familia standard luată de noi în considerare, o familie de doi adulţi cu doi copii: a. urban: coşul minim decent creşte de la 17,5% la 30,0%; în coşul minim de subzistenţă de la 19,8% la 33,3%. b. rural: coşul minim decent, ponderea cheltuielilor de întreţinere a locuinţei creşte de la 17,5% la 30,0%; în coşul minim de subzistenţă, de la 12,3% la 22,1%. 3. structura bugetelor de familie se va modifica, împingând-o spre un model şi mai accentuat de structură săracă. Doar creşterea veniturilor (în primul rând a salariilor) ar putea să compenseze, efectul preţurilor energiei. Tabelul nr. 13 Structura cheltuielilor totale de consum, pentru minimul decent de trai, la diferite tipuri de familii şi compararea minimului decent calculat de ICCV şi INS (%) Familie de 2 Familie de 2 salariaţi cu 2 copii Familie de 2 agricultori cu 2 inere pensionari copii în întreţ inere Cheltuieli totale de consum în întreţ (ICCV)/ Familie (ICCV)/Familie (ICCV)/Familie cap rie cap de gospodărie cap de gospodă de gospodărie salariat (INS) pensionar (INS) agricultor (INS) ICCV ICCV ICCV MD INS MD INS MD INS 1. alimente şi băuturi 46,1 44,1 41,2 48,8 41,5 61,7 2. îmbrăcăminte, încălţăminte 6,0 6,3 4,2 4,0 10,8 5,5 3. locuinţă, apă, electricitate, gaze şi alţi combustibili 13,1 16,6 17,8 18,8 13,5 12,2 4. mobilier, dotarea locuinţei 3,1 3,8 3,9 4,3 7,9 4,0 5. sănătate 5,7 2,7 8,5 8,1 1,9 1,8 6. transport 7,1 8,2 7,8 4,0 4,5 4,8 7. poştă şi telecomunicaţii 0,9 5,5 1,4 4,1 3,6 3,3 8. educaţie, recreere şi cultură 2,3 6,3 2,0 3,8 3,0 3,4 9. diverse produse şi servicii 5,7 4,6 3,2 3,3 3,3 2,2 10. hoteluri, cafenele, restaurante - 1,9 - 0,8 - 1,1 11. fond de siguranţă şi economii 10,0 - 10,0 - 10,0 - Total valoric 2014 2 330 2 078,5 1 447 1 362,2 1 878 1 312,5 Sursa: Coordonate ale nivelului de trai în România, Nivelul cheltuielilor totale de consum, pe destinaţii şi categorii de gospodării, după statutul ocupaţional al capului gospodăriei, în anul 2014, Tabelul 3.6./pg.59, INS, Bucureşti, 2015. Legendă: MD = minim decent; ICCV = Institutul de Cercetare a Calităţii Vieţii; INS = Institutul Naţional de Statistică. 3C.36 ZAMFIR ş.a. 24 Tranziţia energetică din România, care va fi însoţită de o creştere accentuată a preţurilor la energie şi, probabil, indirect, şi a preţului altor bunuri şi servicii, generează un proces masiv de sărăcire. Impactul de sărăcire al creşterii preţurilor energiei poate fi clarificat dacă comparăm structurile de consum normative elaborate de ICCV cu structura medie reală a familiilor calculată de INS. Structura consumului real identificat de INS este similar cu structura consumului minim decent de viaţă stabilit de ICCV. Această suprapunere sugerează că mai mult de jumătate din populaţie se plasa în 2013 sub nivelul minim decent de viaţă. Creşterea semnificativă necompensată a preţurilor energiei este de natură a sărăci populaţia, împinge în sărăcie o parte importantă a populaţiei. Familia tipică de salariaţi se plasează deja la 90% din pragul minim decent de viaţă , agricultorii la 70%, iar pensionarii, în medie, la nivelul minim decent. Deciziile guvernului de mărire a salariilor în sistemul public au fost probabil motivate şi de contracararea parţială a exploziei preţului energiei. Criza care, probabil, va apare va fi generată de conştientizarea publică că, în urma creşterii salariale, câştigul va fi în mare măsură anulat de creşterile preţurilor energiei. Singura măsură de politică socială a tranziţiei energetice este cea exprimată în Directivele europene: protecţia socială a consumatorilor casnici vulnerabili, solicitându-se statelor membre să definească această categorie socială şi să stabilească cu claritate suportul social pentru aceştia. Legea energiei electrice şi a gazelor naturale a României (Legea 123/2012) oferă o definiţie mai degrabă vagă a conceptului de consumator vulnerabil: „clientul final aparţinând unei categorii de clienţi casnici care, din motive de vârstă, sănătate sau venituri reduse, se află în risc de marginalizare socială şi care, pentru prevenirea acestui risc, beneficiază de măsuri de protecţie socială, inclusiv de natură financiară”. Recomandarea are un caracter foarte general, neconţinând măsuri concrete. Ea ridică două probleme de structură: după estimările noastre, în categoria de consumator casnic vulnerabil, ca efect imediat al şocului creşterii preţurilor energiei, poate fi inclusă peste jumătate din populaţia ţării. În al doilea rând, nu se oferă nicio compensaţie/ protecţie pentru restul populaţiei aflată la marginea „vulnerabilităţii” energetice. Calcularea preţurilor energiei la paritatea puterii de cumpărare aşază România printre ţările cu cea mai scumpă energie (locul 5, după Germania, Cipru, Portugalia şi Spania). Creşterea preţurilor energiei va spori numărul consumatorilor vulnerabili şi întinderea sără ciei energetice în populaţia României. Creşterea eficienţei energetice este principala cale prin care pot fi reduse facturile de energie ale consumatorilor casnici. O mai bună informare a populaţiei cu privire la piaţa energiei şi creşterea puterii de negociere a consumatorilor casnici în raport cu furnizorii de energie ar contribui la limitarea sărăciei energetice. România a adoptat o serie de legi, în concordanţă cu directivele Uniunii Europene, menite să creeze o piaţă funcţională a energiei şi să diminueze numărul consumatorilor vulnerabili. 25 IMPACTUL SOCIAL AL REFORMEI PREŢURILOR ENERGIEI 337 Grafic 7 Preţul gazului natural (inclusiv taxe şi impozite) la paritatea standard a puterii de cumpărare, pentru consumatorii casnici, în semestrul II al anului 2014 (Euro/100 kWh) 14 12,8 12 10,5 9,49,810,3 10 9,19,3 8,7 7,57,37,98,68,17,2 7,67,48 6,66,46,86,76,86,5 6,4 5,56,25,86 5,1 4,2 4 2 0 EU Belgia Bulgaria R.Ceha Danemarca Eurostat,GermaniaSursa: 2015, http://ec.europa.eu/eurostat/statistics-explained/index.php/Electricity_and_natural_ Estoniagas_price_statistics/. Irlanda 1Grecia ia care are o poziţie importantă în tranziţie. Pe de o parte, 2 este instituţSpaniaANRE Franta ie cheie în funcţionarea sistemului energetic în contextul societăţii o instituţCroatiaeste ti transformate, membră a UE. Pe de altă parte, ANRE are o funcţie esenţială Italiaromâneş Letonia ia energetică”, transformarea regulilor de realizarea a ceea ce se poate numiLituaniaîn „tranziţ i funcţionare a sistemului energetic ca actor în piaţa europeană unică a şLuxemburgorganizare Ungaria funcţia sa de a avea un rol decisiv în reglementarea funcţionării Pe lângăOlandaenergiei. i o funcţie importantă în elaborarea şi derularea energetic, ANRE are şAustriasistemului Polonia de efectele sociale ale funcţionării sistemului sociale în domeniu: se ocupăPortugaliapoliticii răcia energetică, şi creerea împreună cu alte instituţii responsabile a săRomaniaenergetic, Slovenia sistem de suport a consumatorului energeticSlovaciaunui vulnerabil. Suedia M.Britanie Serbia TurciaCONCLUZII Obiectivul general al strategiei sectorului energetic trebuie să îl constituie satisfacerea necesarului de energie atât în prezent, cât şi în viitor, pe termen mediu 1 Acest studiu prezintă o parte a rezultatelor unei cercetări mai ample realizată la solicitarea ANRE: „Eficienţa energetică – prioritate naţională pentru reducerea sărăciei energetice, creşterea calităţii vieţii şi siguranţa consumatorilor de energie”, în anul 2015. 3C.38 ZAMFIR ş.a. 26 şi lung, la un preţ cât mai scăzut, adecvat unei economii moderne de piaţă şi unui standard de viaţă civilizat, în condiţii de calitate, siguranţă în alimentare, cu respectarea principiilor dezvoltării durabile. Protecţia consumatorului energetic casnic este parte a securităţii naţionale şi, de asemenea, este parte a drepturilor omului. Energia nu este un bun pe care cetăţeanul îl poate obţine sau nu în funcţie de resursele sale. Accesul la un nivel minim decent al energiei este garantat moral şi politic. Protecţia consumatorului nu se reduce la protecţia consumatorului vulnerabil faţă de resurse financiare. Dreptul la energie nu se reduce la dreptul de acces la un bun energetic minimal. El se referă şi la dreptul la un mediu energetic decent. În fapt, există unele programe de interes general (anveloparea clădirilor, de exemplu) care trebuie asamblate într-o politică complexă de protecţie a consumatorului energetic. Dreptul la energie cuprinde şi dreptul la o cultură a energiei, precum şi dreptul de a avea acces la deciziile care privesc consumul energetic. Situaţia politicii sociale în sfera energiei este caracterizată de lipsa unei viziuni globale. Sunt multe măsuri, dar sectoriale/punctuale, lipsind asamblarea lor într-o viziune integratoare: susţinerea grupurilor sociale vulnerabile, o politică de reabilitare energetică a locuinţelor, asigurarea accesului întregii populaţii la sistemele de energie, promovarea unei culturi a consumului energetic, iniţiativele locale/ personale de producere de energie (energie solară, a biomasei, a vântului etc.), politica de încurajare a unui consum energetic raţional şi responsabil, promovarea unor sisteme energetice eficiente. Definiţiile actuale ale sărăciei energetice nu au dus la un concept clar şi satisfăcător, consemnat într-un document politic coerent şi a unei strategii naţionale. Definirea corectă a sărăciei energetice, în întreaga sa complexitate, este crucială în dezvoltarea unei politici sociale energetice. În ultimii ani, complementar cu explozia interesului pentru impactul social al preţului energiei, asistăm la dezvoltarea spectaculoasă a indicatorilor instituţionali, europeni şi naţionali. Schimbările frecvente în metodologia indicatorilor, inevitabile în această primă fază, fac dificilă analiza procesului. Este vitală dezvoltarea unor serii de date consolidate care să ofere o viziune istorică sintetică. Indiscutabil, misiunea producerii unor asemenea indicatori revine INS-ului şi instituţiilor statistice europene. Sunt multe probleme metodologice şi teoretice ale indicatorilor sărăciei energetice. Dezvoltarea instituţională a sistemului de indicatori relevanţi trebuie însoţită de studii academice. Este preferabilă finanţarea unui program/ programe de analiză academică asupra indicatorilor relevanţi în acest domeniu care să susţină dezvoltarea sistemului de indicatori produşi de INS. Este necesară lansarea unui program comun ANRE, INS, institutele Academiei Române privitor la evaluarea situaţiei actuale a indicatorilor socioeconomici relevanţi şi realizarea unor propuneri de dezvoltare. Analizele au scos în evidenţă cinci probleme critice ale consumului casnic energetic actual: 27 IMPACTUL SOCIAL AL REFORMEI PREŢURILOR ENERGIEI 339 1. Sistemul termoenergetic colectiv este elementul critic al dinamicii actuale. Criza lui este agravată de lipsa unei viziuni precum şi a unei strategii. Politica actuală este strict defensivă: soluţia celui care se îneacă, dă din mâini, dar nu căută să vadă în ce direcţie ar trebui să meargă pentru a se salva. Este urgentă o strategie de dezvoltare a sistemului termoenergetic moştenit pentru consumatorul casnic. 2. Îmbunătăţirea caracteristicilor energetice ale locuinţelor existente şi asigurarea implementării unor reguli energetice pentru construcţiile viitoare sunt măsuri esenţiale pentru creşterea eficienţei energetice. 3. Criza energetică profundă a satului se datorează gradului accentuat de sărăcie, accesul limitat la sistemele energetice publice, calităţii energetice precare a multor locuinţe, mai ales a celor improvizate în concentrările de sărăcie severă. Este urgentă dezvoltarea unei concepţii pe termen mediu şi lung de ieşire din criză a satelor izolate/ lipsite de resurse economice proprii. 4. Există o situaţie critică a clienţilor care nu pot să-şi achite facturile de întreţinere. Un studiu european relevă faptul că, deşi statele membre au implementat facilităţi pentru clienţii vulnerabili, aproape 11% din populaţia statelor membre se află încă în imposibilitatea de a-şi încălzi în mod adecvat locuinţele la preţuri suportabile ale energiei. Un studiu publicat de Comisia Europeană la 25 iunie 2015, privind sărăcia energetică la nivel european, estima că în 2012, datorită creşterii preţurilor energiei, veniturilor reduse şi locuinţelor cu performanţe energetice scăzute, s-au identificat 54 milioane de persoane aflate în această situaţie. Situaţia actuală a României este mult mai gravă şi este predictibil că se va agrava şi mai mult în următorii 2–3 ani. 5. În momentul actual a explodat discuţia publică a diferitelor forme de corupţ ie, nu numai a cazurilor individuale. Public, există de mult îngrijorarea a ceea ce se numeşte „băieţii deştepţi din energie”, care speculează, prin încălcarea legii, puncte vulnerabile ale sistemului public în detrimentul interesului statului/ comunităţii. Costul corupţiei este suportat atât de bugetul de stat, cât şi de consumatori. Este nevoie de lansarea unui program naţional de creştere a eficienţei consumului casnic al energiei. Conform unui studiu asupra programelor implementate de statele UE, 30% dintre programele referitoare la consumatorii vulnerabili/ sărăcia energetică au ca instrument principal promovarea eficienţei energetice. Revederea sistemului de ajutoare pentru încălzire este o urgenţă: acesta nu se bazează pe corelarea între necesarul de combustibil pentru o încălzire optimă, tipul de combustibil utilizat şi starea energetică a locuinţei. Două aspecte trebuie avute în vedere: a. are o orientare fundamental pasivă, cu efectul pervers de a afunda în sărăcie, şi nu de a stimula ieşirea din sărăcie: pentru obţinerea de ajutoare, de exemplu, se încurajează vânzarea proprietăţilor acumulate peste minimul strict necesar şi a mijloacelor care ar putea fi utilizate productive; b. nu conţine stimulente pentru efortul de îmbunătăţire a valorii energetice a locuinţ elor. 3C.40 ZAMFIR ş.a. 28 Politica social-energetică nu trebuie să se rezume doar la sprijinirea pasivă a „celor mai săraci dintre săraci”/ a „consumatorului vulnerabil”. În condiţiile riscului important al căderii în vulnerabilitate energetică, specific mai ales crizei previzibile a următorilor 2–3 ani, să se acorde o atenţie accentuată prevenirii vulnerabilizării şi de încurajare a ieşirii din starea de vulnerabilitate. Studiul a evidenţiat impactul negativ important al creşterii preţurilor energiei asupra standardului de viaţă. Există riscul ca în 2017–2018 să se producă o explozie socială. Pentru a fi prevenită, este necesară adoptarea unui pachet de măsuri compensatorii pe termen scurt, care să conţină atât compensaţii directe, cât şi indirecte; de exemplu, coordonarea creşterii preţurilor cu politica veniturilor, stimularea suportului public pentru îmbunătăţirea energetică a locuinţelor (de tipul anvelopării clădirilor). În procesul de realiniere a preţurilor energiei la nivel european, determinate prin mecanismele pieţei europene, inevitabil se repun în discuţie avantajele economice provenind din proprietatea publică a resurselor naturale (petrol, gaze, resurse hidro), dar şi a construcţiilor moştenite istoric (baraje hidro, producţie nucleară). Aceasta poate deveni o temă de discuţie publică: identificarea transparentă a patrimoniului energetic şi construcţia unor politici/ programe de interes pentru întreaga colectivitate. La nivelul populaţiei României există o sărăcie informaţională privind drepturile consumatorului de energie, preţurile practicate pe piaţă etc. Deşi formal (legal) consumatorii au dreptul de a-şi alege furnizorul, în practică se comportă ca nişte „consumatori captivi”, fără posibilităţi de negociere cu distribuitorii de energie. Piaţa energiei în România nu va deveni funcţională doar prin activitatea legislativă şi efortul instituţiilor, în principal al ANRE. Relaţia dintre furnizorii de energie cu un consumator bine informat şi activ este esenţială pentru stimularea competiţiei pe piaţa energiei (ceea ce va avea efecte atât asupra calităţii serviciilor, cât şi a preţ urilor). Nu există analize evaluative ale măsurilor de politică socială energetică practicate în România ultimului deceniu. Constatăm existenţa unor probleme critice ale politicii sociale actuale care acompaniază reforma sistemului energetic. Explozia sărăciei energetice în anii următori riscă să cuprindă peste jumătate din populaţia României. Se constată un decalaj de cunoaştere şi competenţă: s-au acumulat multă competenţă şi studii la nivel tehnic, administrativ şi economic în domeniul energetic. Se înregistrează doar începuturi de explorare a efectelor sociale ale funcţionării sistemului energetic. Aceasta este prima cercetare sociologică a consecinţelor sociale ale reformei energetice româneşti. Este, însă, nevoie de lansarea unui program de cercetări empirice cantitative şi calitative asupra impactului social al construcţiei pieţei naţionale a energiei şi a creşterii preţurilor gazelor naturale şi electricităţii. Aceste studii vor oferi baza informaţională pentru cristalizarea politicilor sociale necesare combaterii să răciei energetice şi protecţiei consumatorilor vulnerabili. 29 IMPACTUL SOCIAL AL REFORMEI PREŢURILOR ENERGIEI 341 BIBLIOGRAFIE Adams, R., European Economic and Social Committee, Involving Consumers in the 2020 Vision: A European Energy Dialog¸ 6th Citizens’ Energy Forum, Londra, 17 Decembrie, 2013, disponibil online la http://ec.europa.eu/energy/en/events/citizens-energy-forum-london, accesat în 9.06. 2015. Atanasiu, B., Kontonasiou, E., Mariottini, F., Alleviating Fuel Poverty in the EU Investing in Home Renovation. A Sustainable and Inclusive Solution, BPIE, 2014, disponibil online la http:// bpie.eu/uploads/lib/ document/attachment/60/BPIE_ Fuel_Poverty_May2014.pdf. Blake, L., Vulnerable Consumers: Identify, Prevent, Support, Comisia Europeană, Unit ENER B3, 2015, disponibil online la http://www.focus.si/files/razno/Blake_Vulnerable_consumers.pdf, p. 14, accesat în 13.06.2015. Bradbrook, A. J., Access to Energy Services in a Human Rights Framework, 2005, disponibil online la http://www.un.org/esa/sustdev/sdissues/energy/op/parliamentarian_forum/bradbrook_hr.pdf accesat în 14.06.2015. Cañete, M. A., Commissioner for Climate Action and Energy, Comisia Europeană, A New Deal for Europe’s Energy Consumers, 7th Citizens’ Energy Forum, Londra, 12 Martie, 2015, disponibil online la http://ec.europa.eu/energy/en/events/citizens-energy-forum-london, accesat în 9.06. 2015. Comisia Europeană, EU Energy Markets în 2014, Raport, Luxemburg: Publications Office of the European Union, 13 octombrie, 2014, p. 172. Duke, C., Study on consumer vulnerability across key markets in the European Union, Raport, 7th Citizens’Energy Forum, Londra, 12–13 Martie, 2015, disponibil online la https://ec.europa.eu/ energy/en/events/citizens-energy-forum-london, accesat în 9.06.2015. Institutul Naţional de Statistică, Consumurile energetice în gospodării în anul 2009, Bucureşti, INS, 2009. Institutul Naţional de Statistică, Dimensiuni ale incluziunii sociale în România, în anul 2013, Bucureşti, INS, 2014. Institutul Naţional de Statistică, Coordonate ale nivelului de trai în România. Veniturile şi consumul populaţiei, în anul 2014, Bucureşti, INS, 2015. International Energy Agency, Annual Report, 2014, disponibil online la http://www.iea.org/ publications/ freepublications/publication/2014_IEA_AnnualReport.pdf, accesat în 15 iunie 2015. International Energy Agency, World Energy Outlook Special Report 2015: Energy and climate change, 2015, disponibil online la http://www.iea.org/publications/freepublications/publication/ WEO2015SpecialReportonEnergyandClimateChange.pdf, accesat în 15 iunie 2015. Leahy, A., Seán, H., Michelle, M., Poverty and inequalities on the rise, Just social models needed as the solution!, A study of the impact of the crisis and austerity on people with a special focus on Cyprus, Greece, Ireland, Italy, Portugal, Romania and Spain, Crisis Monitoring Report 2015, Caritas Europe, 2015, disponibil online la http://www.caritas.eu/sites/default/files/ caritascrisisreport_2015_en_final.pdf. Leca, A., (coord.), Liberalizarea treptată a pieţelor de energie electrică şi gaz şi impactul acestui proces asupra economiei româneşti, Bucureşti, Institutul European din România, 2014. Leca, A., Eficienţa energetică – condiţii pentru a deveni o prioritate în România, Seminar 1 Energie- Schimbări Climatice Europa 2030”, Fundaţia TERRA Mileniul III, Şcoala Naţională de Studii Politice şi Administrative (SNSPA), 13 martie, Bucureşti, 2014. Mărginean, I., Precupeţu, I., Calitatea vieţii în România 2010, Bucureşti, ICCV, 2010. Mihăilescu, A., Coşul de consum al populaţiei României, Bucureşti, Editura Expert, 2012. Mihăilescu, A., Minimul de trai, instrument în politicile sociale, Bucureşti, Editura Academiei Române, 2014. Muşatescu, V., (f.a.), Posibilele recomandări către GLI pentru reducerea „sărăciei energetice”, disponibil online la http://www.undp.ro/libraries/projects/EE/ Recommendations%20for%20 Reducing%20Fuel%20Poverty_RO.pdf, p. 54, accesat în 15.06.2015. 3C.42 ZAMFIR ş.a. 30 Pye, S., Dobbins, A., Energy poverty and vulnerable consumers in the energy sector across the EU: analysis of policies and measures, Raport Insight_E, Energy Think Tank of European Commission, Mai, 2015, disponibil online la https://ec.europa.eu/energy/sites/ener/files/ documents/INSIGHT_ E_Energy%20Poverty%20-%20Main%20Report_FINAL.pdf, p. 77, accesat în 3.08.2015. Stanciu, M., Mihăilescu, A., Raportul social al ICCV. Starea sărăciei în România în context european, Bucureşti, ICCV, 2011. Zamfir, C., Stănescu, I., Ilie, S., După 20 de ani: Opţiuni pentru România, Bucureşti, ICCV, 2010. Zamfir, C., (coord.), România: răspunsuri la criză, Bucureşti, ICCV, 2011. Zamfir, C., O analiză critică a tranziţiei II. România în ianuarie 2012. Către ce ne îndreptăm?, în „Sociologie Românească”, XI, nr. 2, 2013, pp. 3–27. Zamfir, C., Spre o nouă teorie a tranziţiei, în Stănescu, I., Zamfir, C., (coord.), România la răscruce: opţiuni pentru viitor, Bucureşti, Editura ProUniversitaria, 2015, pp. 15–43. his study deals with the social impact, vulnerabilities, and social problems brought about by the reform of the energy system T and the creation of the naţional energy market. The findings point to the criticai, structural problems of household energy consumption: the poverty shock that will include about 50% of the Romanian population, the issue of housing as a source of energy inefficiency, the crisis of the public winter heating Utilities, shortcomings in consumer protection, the dijficult energy situation in rural areas, the number of vulnerable consumers, corruption in the energy industry etc. The high increase of energy prices and the rise in energy poverty and the number of vulnerable consumers compel to a criticai evaluation and redesign of the social protection system. The analysis uses naţional and internaţional statistical data regarding energy consumption, poverty and material deprivation collected by Romanian and European public institutions. In addition, we use survey data of the Research Institute for Quality of Life regarding the standard of living, poverty or the living wage. In the following 2–3 years, electricity and gas prices are expected to double, which will have deep consequences no only on the social situation of vulnerable consumers, but also on public policies, especially for energy regulation institutions. For this reason, the study features a set of policy recommendations. Keywords: România, energy poverty, fuel poverty, vulnerable consumer, living wage, minimum subsistence threshhold. 